text: বিয়ের পিঁড়িতে সানা খান – ক্রাইম পেট্রোল বাংলাদেশ
  গত অক্টোবর মাসেই বিনোদন দুনিয়া ছাড়ার ঘোষণা দিয়ে সবাইকে অবাক করেছিলেন বলিউড অভিনেত্রী ও সাবেক 'বিগ বস' প্রতিযোগী সানা খান।হিন্দি তামিল, তেলেগু ও কান্নাড়াসহ একাধিক ভাষায় নির্মিত ছবির এ অভিনেত্রীর এমন সিদ্ধান্তে সেসময় অবাক হয়েছেন চলচ্চিত্র ভুবনের অনেকে। এবার তার বিয়ের খবরে হতবাক হয়ে গেছেন সবাই।
  ভারতের গুজরাটের মৌলানা মুফতি আনাসকে বিয়ে করেছেন সানা।শুক্রবার পরিবারের সদস্যদের উপস্থিতিতে সুরাটে ঘরোয়া আয়োজনের মাধ্যমে মুফতি আনাসের সঙ্গে বিয়ের পিঁড়িতে বসেন সানা খান। বিয়ের অনুষ্ঠানে সানাকে সাদা গাউন, সঙ্গে হিজাব পরে থাকতে দেখা গেছে। আর মৌলানা মুফতি আনাসকে সাদা কুর্তা-পাজামা পরে থাকতে দেখা যায়।